Public procurement notice: Contract Award Notice
Published: 2022-10-03
Buyer: NIF Nemzeti Infrastruktúra Fejlesztő zártkörűen működő Részvénytársaság
Country: HU
Contract type: Services
Procedure: Open procedure
CPV classification: 71240000 | 71241000 | 71242000 | 71243000 | 71245000
Estimated value: 974000000 HUF
Award criteria: The most economic tender

Technical requirements: Tervezési Szerződés keretében Debrecen Intermodális Közlekedési Központ építése és Főpályaudvar rekonstrukció projekt kapcsán előkészítési és tervezési feladatok ellátása. (I000.14.1., I000.14.11., I000.14.13., I000.14.14., I000.14.15., I000.14.16., I000.14.17., I000.14.18.)
A tervezési terület a város központi-déli részén található, elsődlegesen a Vasútállomás épületének helyet adó ingatlan és annak közvetlen környezetében, illetve a Vasútállomáshoz funkcionálisan kapcsolódó területek.
A tervezési feladat során kidolgozandó műszaki tartalom: A tervezési feladat a Debrecen Intermodális Csomópont kialakításához szükséges projektelemek megtervezése beleértve a közútfejlesztési elemek, parkolóház-építési, épületbontási -építési -felújítási elemek, továbbá a buszpályaudvar kialakítása, az IMCS területének környezetrendezése, a közműépítések és az utastájékoztatás fejlesztésére vonatkozó tervkötetek kiviteli terv szintig történő kidolgozása.
Buszpályaudvar: A jelenlegi Nagyállomás buszmegállóhely átalakításával és a vasúti felvételi épület részleges bontásával egy új P+R parkolóház alakítandó ki, melynek utcaszintjén egy 17 db indítóállású, 7 db érkezőállású helyi és helyközi autóbusz állomást kell megtervezni. A parkolóház környezetében 23 db busz rövididejű tárolásának a lehetőségét is biztosítani kell.
Felvételi épület: Az „A” épület elbontásra tervezendő és a helyén a parkolóház és a buszpályaudvar létesítendő, a „B” és „C” épületek rekonstrukciója és újraosztása tervezendő. Az elbontásra kerülő épületrész funkciói a megmaradó épületekbe áthelyezendőek. A felújítás során az utas funkciókat tartalmazó „B” épület építészeti kialakítása megőrzése javasolt.
Az előzetes tanulmányok alapján mintegy 3 850 m2 területen épületek bontását kell megtervezni, mintegy 11 700 m2 területű épületnagyság részleges belső bontása és átalakítása tervezendő és mintegy 9 300 m2 területű új állomási épületszárnyat kell megtervezni.
Az „A” épület bontása miatt az épületben található, a MÁV állomás teljes energiaellátását biztosító transzformátorház kiváltását kell megtervezni.
Parkolók: A 115 db felszíni személygépkocsi parkolóállás kialakítása a vasúti felvételi épülettől délnyugatra eső Posta épület előtti területeken. 500 személygépkocsi számára többszintes P+R parkolóház tervezése a tervezési feladat részét képező buszpályaudvar területén. A parkolóház első emeletén kereskedelmi és szolgálati létesítmények elhelyezhetőségét biztosítani kell. Az IMCS területén belül 10-10 db K+R és taxiállás és 210-250 B+R elhelyezésének a lehetőségét is biztosítani szükséges. A parkolóház kialakítása 4 szinten mintegy 16 450 m2-en tervezett.
Útépítés: A projekt érinti a 4. számú főút vasútállomás előtti szakaszát és a 47. sz. főút csatlakozó szakaszát, csomópontját. Az állomás előtti szakaszon a 4. számú főút korrekciója tervezett, megfelelő megközelíthetősége érdekében turbókörforgalom alakítandó ki a 4. sz. főút Sumen utcai csomópontjának környezetében. Ez a többsávos körforgalmú csomópont fogja biztosítani a 4-es és 47-es utak csatlakozását. Az autóbusz-állomáshoz, a parkolóházhoz és az ott elhelyezett kereskedelmi létesítményekhez a 4. számú főúton új, szintbeli, jelzőlám-pával védett gyalogos átkelőhely létesül.
Gyalogos és kerékpáros kapcsolatok biztosítása a Homokkert irányába: A Petőfi tér és a Homokkerti városrész közötti kerékpáros kapcsolatot az „A” aluljáró biztosítja. Jelen feladat során ennek 1. szakaszát kell megtervezni, amely a felvételi épület és a Petőfi tér közötti térszín alatti kapcsolatot biztosítja. Ezen tervezendő aluljárószakasz hossza a levelező rámpával együtt kb. 95m. Az itt megjelenő rámpa nagy alapterülete és elválasztó hatása miatt meg kell találni a megfelelő építészeti eszközöket a környezetbe illesztéshez. Az „A” aluljáró 2. és 3. szakaszát csak vázlatterv szinten kell megtervezni, melynek műszaki részletezettségére vonatkozó elvárások a Dokumentáció III. kötetében kerülnek bemutatásra.
További tervezett gyalogos kapcsolatot biztosítana a Piac utcai irány továbbvezetésében a peronok irányába a „C” aluljáró. A jelen feladat során ennek 1. szakaszát kell megtervezni a felújításra és átépítésre kerülő „C” épület alatt kb. 33 m hosszban. A „C” aluljáró 2. szakaszát csak vázlatterv szinten kell megtervezni, melynek műszaki részletezettségére vonatkozó elvárások a Dokumentáció III. kötetében kerülnek bemutatásra.
Az „A” épület bontása miatt az épületben található, a MÁV állomás teljes energiaellátását biztosító 2. számú transzformátorház, valamint a hozzá kapcsolódó kapcsolókert kiváltásra, az „A” épületszárnyon keresztül haladó 10kV-os és 0,4kV-os kábelszakaszok kiváltásásra vagy védelembe helyezésére kerülnek. Az energiaellátás elemeinek tervezésére vonatkozó részletes elvárások a Dokumentáció III. kötetében kerülnek bemutatásra.
Villamos kapcsolat: Az 1-es és 2-es villamosok hurok fordulója, a remíz és a repülőtér felé vezető vágány kapcsolat és a megállóhelyek peronjának mérete, elhelyezése változatlan marad.
Utastájékoztatás: Az utastájékoztatás fejlesztése során az intermodális csomópont teljes területén, minden szintjén audio és vizuális tájékoztató rendszert kell megtervezni.
Környezetrendezés: A szabadterek és zöldfelületek minőségi átalakítása a következő öt jól elkülöníthető részen: Petőfi tér állomási előtér területe, Buszpályaudvar területe, 4. sz. főút, körforgalom és busztárolás környezete, Posta előtti terület, Zöldtető.


Winner: Középülettervező Zártkörűen működő Részvénytársaság
Award value: 974000000
Number of bids: 2